Космодрум
Космодрумът е наземно съоръжение, оборудвано за подготвяне и изстрелване на космически апарати в космическото пространство. Космодрумите са и специализирани центрове за подготовка и обучение на специалисти (космонавти) в областта на космическите полети. Съоръжението служи и като наземен навигационен център, контролиращ дейността на апаратите преди и по време на изстрелване. Днес по-големи космодруми има в Северна Америка, Азия и Южна Америка.

При строежа на космодруми се предпочитат места около екватора, за да се използва максимално ротационната сила на Земята, както и да се улесни достигането на геостационарна орбита. Също така се предпочитат и местности в съседство с големи водни площи от гледна точка на безопасността.

Площадката за изстрелването на ракетата може да е снабдена с подземен лабиринт от канали, които малко преди старта на ракетата се изпълват с вода, за да се намалят максимално вибрациите.

Космодруми 
 Байконур (Казахстан)
 Плесецк (Русия)
 Капустин Яр (Русия)
 Космически център Джон Ф. Кенеди (САЩ)
 Космически център Гвиана (космодрум на ЕКА във Френска Гвиана).

Космически туризъм 
Новоформиралата се индустрия космически туризъм е цел на космодрумите навсякъде по планетата: Дубай в ОАЕ, Калифорния, Оклахома, Ню Мексико, Флорида, Вирджиния, и Аляска в САЩ. Също така и руския космодрум Байконур и най-вероятно австралийска ракетна площадка, която ще бъде построена за изстрелване на руски космически кораби.

Източници

Външни препратки 

  Космодруми си съперничат в състезание за бизнес.

 
Космодрум